C 275/102
BG
Официален вестник на Европейския съюз
18.7.2022 г.
1.6.
Регулаторната рамка на ЕС трябва да гарантира, че най-конкурентоспособните предприятия през следващите десетилетия ще бъдат водещи в устойчивите бизнес модели с нисък въглероден интензитет.
Поради това ЕИСК счита категорично, че правилата следва да проправят пътя за разработването и навлизането на пазара на нови технологии, включително мерки в областта на търсенето, за да се създадат водещи пазари и да се стимулира потреблението на продукти с нисък въглероден интензитет.
Освен това всички законодателни предложения, представени в рамките на „Подготвени за цел 55“, следва да бъдат подложени на проверка на конкурентоспособността в съответствие с принципите на ЦУР, за да се разберат добре последиците за предприятията.
1.7.
ЕИСК е твърдо убеден, че трябва да се обърне специално внимание на икономическите сектори със силно участие на микро-, малките и средните предприятия.
Микро-, малките и средните предприятия имат потенциала да ускорят иновациите в продукти и решения за декарбонизиране на европейската икономика.
1.8.
Налице е силна нужда от съгласуваност на политиките, отчитайки взаимосвързания характер на кризите в областта на климата и биологичното разнообразие.
Намаляването на потреблението на енергия и материали в съответствие с принципите на кръговата икономика ще допълни новите технологии.
Секторните стратегии и модели на финансиране следва да отразяват пакета „Подготвени за цел 55“, например като се гарантира, че собствениците на земя/управителите или стопаните на земя, са компенсирани за естественото съхранение на въглерод в почвите и че се прекратяват субсидиите, водещи до вреди за околната среда.
1.9.
От съществено значение е ясно и откровено да се разясняват разходите и ползите от предприемането на драстичните мащабни действия, необходими за постигане на неутралност по отношение на климата до 2050 г. Тези промени ще засегнат всички сектори и региони и ползите може да не бъдат усетени веднага.
Осигуряването на широка подкрепа ще изисква безпрецедентно равнище на разбиране и ангажираност от страна на всички членове на обществото.
2.
Мотиви за изготвянето и структура на настоящото становище 2.1.
Целта на настоящото становище е да представи цялостното виждане на ЕИСК относно пакета „Подготвени за цел 55“, предложен от Комисията на 14 декември.
В него се подчертава необходимостта пакетът да доведе до социално справедлив, конкурентоспособен и екологосъобразен преход.
ЕИСК ще предостави конкретни становища за всички съответни законодателни предложения от пакета.
2.2.
ЕИСК набляга на необходимостта от обвързване на пакета „Подготвени за цел 55“ с Програмата на ООН до 2030 г. и с целите за устойчиво развитие, които ЕИСК подкрепи в предходни становища.
ЦУР са особено полезни, тъй като са глобални и обхващат не само неотложния въпрос за климата, който стои зад пакета на Комисията, но и други необходими цели за икономическа и социална устойчивост, които трябва да бъдат постигнати за успешното изпълнение на пакета.
Поради това настоящото становище е структурирано в съответствие с трите основни цели на ЦУР на ООН.
3.
Основни принципи — Конкретни виждания на ЕИСК относно документа на Комисията Социално справедлив преход: 3.1.
В резолюцията си относно Конференцията за бъдещето на Европа ЕИСК предлага „нов наратив за Европа, който свързва далечното и близкото минало на Европа с настоящето и предоставя визия за бъдещето, изградена въз основа на трансгранично сътрудничество, укрепване на връзките между гражданите на Европа и основана на ценности като солидарност, социална справедливост, сътрудничество между поколенията, равенство между половете, устойчив просперитет и справедлив екологичен и цифров преход.
Задължително е да се мобилизира обществена подкрепа за тези ценности, за да се преосмислят нашите модели на растеж и управление за постигане на устойчивост, да се изгради по-равнопоставено общество и организациите на гражданското общество да бъдат поставени в центъра на тази реконструкция и това възстановяване“ (1).
ЕИСК е твърдо убеден, че добре планирано прилагане на пакета „Подготвени за цел 55“ ще допринесе за превръщането на това ново наративно послание в реалност.
3.2.
Освен това ЕИСК заяви, че е необходимо да се постави акцент върху справедливо и устойчиво възстановяване от кризата, предизвикана от COVID-19, което да проправи пътя към по-приобщаващо общество, да изгради дългосрочна конкурентоспособност и да създаде среда на сътрудничество, като се вземат изцяло предвид взаимносвързаните социални, икономически, демократични, демографски и климатични кризи в държавите — членки на ЕС, необходимостта от
(1)
„Нов наратив за Европа — Резолюцията на ЕИСК относно Конференцията за бъдещето на Европа“, параграф 2.4 (ОВ C 286, 16.7.2021 г., стр. 1).